sa isang maaliwalas na tahanan na natitirik sa daang san marcelino ay kasalukuyang naghahari noon ang isang masiglang sayawan. ang tahanang yaon ay lubhang napakaganda ang pagkakaayos na nasa loob pa mandin ng isang halamanang maraming mga bulaklakan ang mga palibot. ang tahanang yaon ay mapagkikilala na isang mariwasa ang may ari. kasalukuyan noong idinaraos ang sayawang parangal sa dalawang mapalad na pinagisang dibdib: ang anak na babae ni don gonzalo at ang lalaki na si eligio arce na isang taga iloilo. ang bawa'panauhin, sa dalawang papasok sa panibagong baytang ng buhay, ay nagsisipaghandog ng maliligayang bati. si mang alejandro ay naroon. at kung naroon si mang alejandro ay walang salang naroon din si leoning at si aling rita. di nga mangyayaring mawala. noo'naghahari ang gayon na lamang kasiglahan ng sayawan. sa bawa'mukha ng mga panauhin ay walang ano mang kalungkutang mababakas. lahat ay ngumingiti.